Приручник за К‑миксету

# Приручник за К‑миксету

Гаурав Чатурведи

програмер: Кристијан Ескен
програмер: Хелио Ћисини де Кастро
програмер: Брајан Хенсон
превод: Драган Пантелић
ревизија 4.5 (КДЕ 4.13) (21. 12. 2013.)

Ауторска права © 1996, 2005 Кристијан Ескен и Мат Џонстон

Правна напомена

К‑миксета је програм којим можете мењати јачину звука са звучне картице.

Поглавље 1. Увод
Увод

# Поглавље 1. Увод

К‑миксета подржава неколико платформи и звучних драјвера.

Ако су инсталирани и алса и ОСД драјвери, К‑миксета ће користити алса драјвер.

Поглавље 2. Главни прозор
Главни прозор

# Поглавље 2. Главни прозор

Преглед главног прозора К‑миксете

## Опције фајла

Фајл → Сакриј прозор миксете (Esc)

  Сакривање прозора миксете.

Поставке
Поставке

## Поставке

Подешавање → Аудио постава

  Отвара Фононов модул Системских поставки, ради подешавања аудио и видео уређаја, и позадина за КДЕ‑ов мултимедијски АПИ, Фонон.

### Избор главног канала

Изаберите главни канал у К‑миксети.

### Подешавање К‑миксете

#### Опште подешавање

Подешавање општих параметара К‑миксете.

Понашање → Одзив јачине

  Попуните ово да активирате чујни одзив при промени јачине.

Понашање → Повишење јачине

  Попуните ову кућицу да би јачина могла да буде изнад препоручене вредности (понекад највећа јачина Пулс‑аудија премашује нормалну вредност). Морате поново покренути К‑миксету да би поставка ступила на снагу.

  ### Упозорење

  Испразните ово ако приметите изобличења звука при највећој јачини.

Приказ → Подеоци

  Попуните ово да би контроле имале подеоке.

Приказ → Етикете

  Попуните ово да би контроле имале етикете.

Приказ → Екрански приказ (ОСД)

  Попуните ово да активирате ОСД приказ, при лебдењу над К‑миксетиним касетним виџетом.

Усмерење клизача: → Водоравно

  Овим радио дугметом задајете водоравно усмерење за клизаче контрола.

Усмерење клизача: → Усправно

  Овим радио дугметом задајете усправно усмерење за клизаче контрола.

Усмерење клизача (јачина у системској касети):

  Исто као претходна два радио дугмета, само за контролу јачине у системској касети (панел који се добија левим кликом на касетну иконицу К‑миксете).

#### Подешавање покретања

На овој страници можете подесити разне параметре покретања К‑миксете.

Понашање → Обнови јачине по пријављивању

  Попуните ово да омогућите обнављање јачине звука по пријављивању.

  ### Упозорење

  Динамичке контроле из Пулс‑аудија и МПРИС‑а 2 неће бити обновљене.

Покретање → Самопокретање

  Попуните ово да укључите самопокретање К‑миксете заједно са окружењем површи.

#### Подешавање звучног менија

На овој страници можете подесити разне параметре звучног менија К‑миксете.

Усидри у системску касету

  Попуните ово да би К‑миксета пристала у системску касету.

Преко списка на овој страници можете изабрати које ће миксете бити приказане у звучном менију.

Поглавље 3. Напредна употреба
Напредна употреба

# Поглавље 3. Напредна употреба

## Даљинско управљање и скриптовање преко д‑буса

К‑миксетом можете управљати преко д‑буса. Напредни корисници овако могу изводити специјалне захвате, попут утишавања рачунара сваки дан у 22.000, или било какав други скриптовани задатак.

Набрајање свих д‑бус метода и својстава у вези са К‑миксетом:

    qdbus org.kde.kmix

Добављање јачине звука (0%–100%):

    qdbus org.kde.kmix /Mixers/0/Master_0 org.freedesktop.DBus.Properties.Get org.kde.KMix.Control volume

Постављање јачине звука (0%–100%):

    qdbus org.kde.kmix /Mixers/0/Master_0 org.freedesktop.DBus.Properties.Set org.kde.KMix.Control volume 70

Поглавље 4. Заслуге и лиценца
Заслуге и лиценца

# Поглавље 4. Заслуге и лиценца

К‑миксета

Документација: © 2010, Гаурав Чатурведи `(gaurav.p.chaturvedi AT gmail.com )`

Захвалнице:

Мат Џонстон `(mattj AT flashmail.com)` (преузети многи делови из његове старе документације за К‑миксету)

Превео Драган Пантелић `(falcon-10 AT gmx.de)`.

Документација се даје на коришћење под условима Гнуове Лиценце слободне документације.

Програм се даје на коришћење под условима Гнуове Опште јавне лиценце.

Додатак A. Инсталирање
Инсталирање

# Додатак A. Инсталирање

## Како набавити К‑миксету

К‑миксета је део пројекта КДЕ‑а, http://www.kde.org/.

К‑миксета се може наћи у пакету kdemultimedia на ftp://ftp.kde.org/pub/kde/, главном ФТП сајту пројекта КДЕ‑а.

Компиловање и инсталирање
Компиловање и инсталирање

## Компиловање и инсталирање

За детаљно упутство за изградњу и инсталирање КДЕ програма погледајте Изградња КДЕ‑а 4 из извора

Пошто КДЕ користи cmake, не би требало да буде потешкоћа при изградњи. Ако проблем ипак искрсне, молимо вас да то пријавите на поштанским листама КДЕ‑а.